Møbelfabrikken annoncerede sidste år i tv og dagspresse med besparelser i forhold til "normale møbelhandler-priser." Reklamerne viste billeder af en række møbler, der hver især havde angivet en normal pris. Det blev Foreningen af Danske Møbelhandlere fortørnede over og klagede over annonceringen til Forbrugerombudsmanden. Han bad derfor Hurup Møbelfabrik om at dokumentere, at møblerne rent faktisk blev solgt til de oplyste normalpriser. Det kunne Hurup Møbelfabrik ikke, og sagen er derfor overdraget til politiet. Ifølge markedsføringsloven skal en erhvervsdrivende kunne dokumentere, at de oplysninger den bruger i sine reklamer er korrekte. Der må ikke være vildledende oplysninger eller mangle information, som har betydning for forbrugerens vurdering af tilbuddet.

Opsummering:
Hurup Møbelfabrik A/S meldt for at annoncere med besparelser i forhold til såkaldte "normale møbelhandler-priser".